પૂણે: શિરડીમાં પીએમ મોદીના કાફલાને અટકાવવાની ધમકી આપનાર મહિલાના હક્કો માટે લડતા આંદોલનકારી તૃપ્તિ દેસાઇની પોલીસે શુક્રવારે સવારે અટકાયત કરી હતી. ઉલ્લેખનીય છે કે ભૂમાતા રણરાગિની બ્રિગેડના પ્રમુખ દેસાઇ છેલ્લાં ઘણાં વખતથી કેરળમાં સબરીમાલામાં મહિલાઓના પ્રવેશ માટે લડાઇ લડી રહ્યાં છે. દેસાઇએ થોડાક દિવસ અગાઉ સબરીમાલા મુદે ચર્ચા માટે શિરડીમાં પીએમ સાથે મુલાકાતની માગણી કરી હતી અને ચેતવણી આપી હતી કે જો તેમને મળવાની મંજૂરી નહિ મળે તો તેમનું સંગઠન મોદીના કાફલાને અવરોધશે.